Naine. Libahunt
Instinktid. Julgus. Kirg. Vabadusejanu ja selle kõikehõlmav joovastus. „Mind on raske puuri panna,“ tõdeb endine tippsportlane Saskia Alusalu. Tõmmates kiiruisutamisele joone alla, sai ta üle aastate mekkida priiuse mesist maitset. „Varem toetus mu enesekindlus sellele, kes olen sportlasena. Karjääri lõppedes pidin aga vastama küsimusele kes ma päriselt olen?„ Nüüd ta teab. „Olen heas kohas,“ peesitab Saskia sisemise meelerahu paistel.
Kohtusime viimati 2019. aasta suvel, mil tegin Saskiaga kaaneloo Anne & Stiili juulinumbrisse. Ajaga on nii mõndagi muutunud. Alustuseks nii naabruskond kui ka kohvik, kus maha istume. Ja sealt edasi kõik muu.